title: 2013 m. birželio 14 d. Komisijos įgyvendinimo reglamentas (ES) Nr. 560/2013, kuriuo patvirtinamas neesminis saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [ Traditional Grimsby Smoked Fish (SGN)]

text:
19.6.2013

               LT

               Europos Sąjungos oficialusis leidinys

               L 167/3

         KOMISIJOS ĮGYVENDINIMO REGLAMENTAS (ES) Nr. 560/2013
   2013 m. birželio 14 d.
   kuriuo patvirtinamas neesminis saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Traditional Grimsby Smoked Fish (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 53 straipsnio 2 dalies antrą sakinį,
   kadangi:

               (1)

               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Jungtinės Karalystės pateiktą saugomos geografinės nuorodos „Traditional Grimsby Smoked Fish“, kuri įregistruota Komisijos reglamentu (EB) Nr. 986/2009 (2), specifikacijos pakeitimo paraišką;

               (2)

               paraiška susijusi su gamybos būdo pakeitimu siekiant užtikrinti žaliavų tiekimo lankstumą, įtraukiant filė ir šviežias neišdarinėtas žuvis;

               (3)

               Komisija išnagrinėjo šį pakeitimą ir nusprendė, kad jis pagrįstas. Pagal Reglamento (ES) Nr. 1151/2012 53 straipsnio 2 dalį pakeitimas yra nereikšmingas, Komisija gali jį patvirtinti netaikydama minėto reglamento 50 ir 52 straipsniuose nurodytos procedūros,

         PRIĖMĖ ŠĮ REGLAMENTĄ:
   1 straipsnis
   Patvirtinamas saugomos geografinės nuorodos „Traditional Grimsby Smoked Fish“, nurodytos šio reglamento I priede, specifikacijos pakeitimas.
   2 straipsnis
   Suvestinis bendrasis dokumentas, kuriame nustatyti pagrindiniai specifikacijos duomenys, pateikiamas šio reglamento II priede.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. birželio 14 d.

            Komisijos vardu Pirmininko pavedimu

         Dacian CIOLOȘ

            Komisijos narys

      (1)  OL L 343, 2012 12 14, p. 1.

      (2)  OL L 277, 2009 10 22, p. 17.

      I PRIEDAS
      Patvirtinamas šis saugomos kilmės vietos nuorodos „Traditional Grimsby Smoked Fish“ specifikacijos pakeitimas:
      Šviežios neišdarinėtos žuvys ir filė paprastai tiekiamos iš Islandijos, Farerų salų ir Norvegijos, bet gali būti tiekiamos ir iš kitur.

      II PRIEDAS

         BENDRASIS DOKUMENTAS

      Tarybos reglamentas (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1)

         „TRADITIONAL GRIMSBY SMOKED FISH“

      EB Nr. UK-PGI-0105-01022-23.07.2012

         SGN ( X ) SKVN ( )

      1.   Pavadinimas

      „Traditional Grimsby Smoked Fish“
      2.   Valstybė narė arba trečioji šalis

      Jungtinė Karalystė
      3.   Žemės ūkio produkto arba maisto produkto aprašymas

      3.1.   Produkto rūšis

                  1.7 klasė.

                  Šviežia žuvis, moliuskai ir vėžiagyviai bei iš jų pagaminti produktai.

            3.2.   Produkto, kuriam taikomas 1 punkte nurodytas pavadinimas, aprašymas

      Tradicinė Grimsbio rūkyta žuvis – tai menkės arba juodadėmės menkės filė gabaliukai, kurių svoris 200–700 gramų, rūkyti tradiciniu būdu nurodytoje geografinėje vietovėje. Spalva nuo kreminės iki smėlio, tekstūra sausa, skonis sūrokas, dūmo. Perdirbta ši žuvis parduodama įvairiems prekybos punktams specialiose kartoninėse pakuotėse (jų svoris negali viršyti 5 kilogramų) arba atskirose vakuuminėse pakuotėse.
      3.3.   Žaliavos (taikoma tik perdirbtiems produktams)

      Šviežios neišdarinėtos menkės arba juodadėmės menkės ir jų filė gabaliukai, kurių svoris 200–700 gramų.
      3.4.   Pašarai (taikoma tik gyvūniniams produktams)

      Nėra duomenų.
      3.5.   Specialūs gamybos veiksmai, atliktini nustatytoje geografinėje vietovėje

      Žuvies filė sūdymas ir rūkymas.
      3.6.   Specialios pjaustymo, trynimo, pakavimo ir kt. taisyklės

      Rūkytos žuvys sluoksniais dedamos į specialias negilias kartonines pakuotes arba pakuojamos į atskiras vakuumines pakuotes siekiant išlaikyti jų šviežumą.
      3.7.   Specialios ženklinimo etiketėmis taisyklės

      Nėra duomenų.
      4.   Glaustas geografinės vietovės apibūdinimas

      Grimsbio miestas, pagal jo administracines ribas, esantis Šiaurės Rytų Linkolnšyro rajone.
      5.   Ryšys su geografine vietove

      5.1.   Geografinės vietovės ypatumai

      Tradicinės Grimsbio rūkytos žuvies savybės su geografine vietove susijusios tradicijomis, reputacija, rūkymo procesu ir šiame procese dalyvaujančių žmonių įgūdžiais. Šie įgūdžiai perduodami iš kartos į kartą.
      Grimsbio uostas Anglijoje unikalus dėl to, kad yra įsikūręs Hamberio estuariją nuo Šiaurės jūros skiriančiame kyšulyje. Dėl tokios padėties uostui būdingas vėsus sausas nuo jūros ir upės žiočių pučiantis vėjas, dėl kurio vidutinė vasaros temperatūra nepakyla aukščiau 20° Celsijaus laipsnių ir yra gerokai vėsesnė nei toliau nuo jūros esančiose šalies vietose, taigi tai naudinga tradiciniu būdu rūkant žuvį.
      Visoje Jungtinėje Karalystėje Grimsbio miestas siejamas su žuvies perdirbimu. Šis uostas ir miestas didžiuojasi tuo, kad jau daugiau kaip šimtmetį daugybė žuvies prekiautojų įvairių rūšių žuvimis aprūpina bet kurią šalies vietą, o šiuo metu – net ir Europą. Tradicinė Grimsbio rūkyta žuvis – vienas iš svarbiausių su uostu siejamų produktų.
      Tradiciją ir susijusius procesus gali patvirtinti ir įrodyti XIX a. pabaigos faktai. Grimsbis buvo žuvies rūkymo sinonimas Jungtinėje Karalystėje nuo 1850 m., kai nutiesus geležinkelius atsirado galimybė greitai transportuoti rūkytą žuvį į Londoną ir galiausiai į bet kurią šalies vietą. Žinoma, tuo metu nebuvo jokios šaldymo ar ledo gaminimo įrangos, kokia šiuo metu itin plačiai naudojama šviežiems ir greitai gendantiems produktams, tokiems kaip žuvis, išsaugoti. Siekiant išlaikyti ir pailginti greitai gendančių produktų galiojimo laiką, jie buvo sūdomi, džiovinami, rūkomi arba išsaugomi šiuos būdus derinant. Tradicinį žuvies rūkymo būdą Grimsbyje sėkmė lydėjo ir tuomet, kai kitose šalies vietose išpopuliarėjo mechaninės krosnys.
      Jo padėtis tarp tokių uostų kaip Vigas, Esbjergas, Pajūrio Bulonė ir Brėmerhafenas, su kuriais Grimsbis tapatinamas, neginčijama. Ir šiandien Grimsbio miestas tebėra didžiausias Jungtinės Karalystės žuvies produkcijos centras. Jame įsikūrusios 106 bendrovės, kurios yra Grimsbio prekiautojų žuvimi asociacijos narės. Dėl prekybos įvairovės uostą visada lydėjo sėkmė, o Grimsbio žuvies turgui atiteko ypač svarbus vaidmuo šviežios žuvies pardavimo rinkoje ne tik Jungtinės Karalystės, bet ir Europos lygmenimis.
      5.2.   Produkto ypatumai

      Tradicinė Grimsbio rūkyta žuvis – tai menkės arba juodadėmės menkės filė gabaliukai, kurių svoris 200–700 gramų. Spalva nuo kreminės iki smėlio, tekstūra sausa, skonis sūrokas, dūmo. Žuvies filė gabaliukai yra šaltai rūkyti tradiciniu būdu, remiantis sukaupta iš kartos į kartą perduodama kvalifikuota patirtimi, pvz.:

                  šviežios žuvies darinėjimas rankomis,

                  žuvies filė sūdymas,

                  ant metalinių virbų pakabintos žuvies patalpinimas rūkykloje šaltam rūkymui reikiamame aukštyje,

                  rūkyklos dugno paruošimas padengiant jį pjuvenomis, kurios uždegamos, kad smilktų. Būtina stebėti žuvų rūkymo intensyvumą, kuris priklauso nuo dydžio, aplinkos temperatūros ir drėgmės.

                  Kvalifikuoti rūkytojai reguliariai stebi rūkymo procesą ir, kad žuvys būtų išrūkytos tolygiai, keičia jų padėtį ir prireikus nuima nuo virbų.

            5.3.   Priežastinis geografinės vietovės ir produkto, kuriam suteikta SKVN, kokybės ar savybių arba geografinės vietovės ir kurios nors produkto, kuriam suteikta SGN, savybės, gero vardo ar kitos ypatybės ryšys

      Dar vienas Grimsbio geografinės padėties (rytinė pakrantė) pranašumas – tai, kad, palyginti su kitomis Jungtinės Karalystės vietomis, čia mažiausiai pučia drėgmę ir lietų atnešantys pietvakarių vėjai. Grimsbyje vyrauja jūrinis klimatas, o tai reiškia, kad nors sezoniniai oro svyravimai čia nedideli, diena iš dienos oras gali keistis.
      Patirtį ir įgūdžius, kuriuos būtina turėti norint gerai išrūkyti žuvį tradiciniu būdu, galima įgyti tik per daugelį metų, iš kartos į kartą perduodant žinias. Tradicinė žuvies rūkykla yra šiuolaikinės mechaninės krosnies, kuri yra sandari, kaitinama elektra ir reguliuojama tiesiog pasukant rankenėlę, priešingybė. Dėl neišsenkamų žuvų išteklių ir galimybės pasinaudoti strategine padėtimi Grimsbis (atšaldytos žuvies paskirstymo tinklo centras) gali užtikrinti kasdienį šviežiai išrūkytos žuvies tiekimą į bet kurią šalies vietą.
      Grimsbio padėtis palanki todėl, kad žuvies čia galima įsigyti iš įvairių vietų, taigi patyręs žuvies pirkėjas paprastai turi galimybę išsirinkti rūkyti tinkamos žuvies bet kuriuo metų laiku. Norėdamas gerai išrūkyti žuvį, rūkytojas turi atkreipti dėmesį į tam tikrus veiksnius, susijusius su žuvimi, metų laiku ir oro sąlygomis. Iš kartos į kartą perduodama patirtis suteikia galimybę Grimsbio rūkytojui, tradiciniu būdu rūkančiam žuvį, profesionaliai paruošti kokybišką produktą.
      Tradicinė Grimsbio rūkyta žuvis labai vertinama visoje maisto pramonėje, pvz. „Waitrose“ prekybos tinklo, iš kurio žuvis perkantis klientas teigė: „Šiuolaikinėse krosnyse nepavyksta išgauti to stipraus skonio. Valgant tradicinę žuvį atrodo lyg valgytum kažką kitą. Tikra žuvis puikiausia. Nepakartojama. Kvepia dūmais. Stipraus skonio. Tobula.“ Tradicinius žuvies rūkymo būdus taip pat labai vertina ir virėjai. Rickas Steinas teigia: „Apsilankiau Grimsbyje ir negalėjau atsistebėti, kokių įgūdžių reikia rūkant žuvis tradiciniu būdu. Tai visiškai nesulyginama su džiovinimu kompiuteriais valdomose šiuolaikinėse krosnyse.“
      Virėjas Mitchas Tonksas irgi mano, kad žuvį rūkant tradiciniu būdu užtikrinamas visiškai kitoks žuvies skonis ir pagerinamos jos organoleptinės savybės: „Jie paruošia žuvis tradiciniu būdu ir jas rūko senose rūkyklose, kuriose kvapas – nuostabus; esu tikras, kad tai padeda užtikrinti tokį skonį. Naudojamos tik didelės menkės – taip užtikrinama dūmo ir salstelėjusio žuvies skonio pusiausvyra.“
      Grimsbio rūkyta žuvis patiekiama daugelyje geriausių šalies užkandinių, įskaitant „J Sheekey“, „Scott’s“ ir netgi futbolo klubo „Delia Smith’s Norwich City“ restorane. Ši žuvis reguliariai tiekiama karališkiems rūmams. Pasakojama, kad karalienė valgė Grimsbio rūkytą žuvį per pusryčius kitą rytą po vestuvių su princu Filipu 1947 m.

         Nuoroda į paskelbtą specifikaciją

      (Reglamento (EB) Nr. 510/2006 5 straipsnio 7 dalis)
      http://archive.defra.gov.uk/foodfarm/food/industry/regional/foodname/products/documents/grimsby-fish-spec-120619.pdf

         (1)  OL L 93, 2006 3 31, p. 12. Pakeistas 2012 m. lapkričio 21 d. Europos Parlamento ir Tarybos reglamentu (ES) Nr. 1151/2012 dėl žemės ūkio ir maisto produktų kokybės sistemų.


title: 2017 m. gegužės 17 d. Komisijos įgyvendinimo reglamentas (ES) 2017/922, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Traditional Welsh Perry (SGN)]

text:
31.5.2017

               LT

               Europos Sąjungos oficialusis leidinys

               L 140/3

         KOMISIJOS ĮGYVENDINIMO REGLAMENTAS (ES) 2017/922
   2017 m. gegužės 17 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Traditional Welsh Perry (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remiantis Reglamento (ES) Nr. 1151/2012 50 straipsnio 2 dalies a punktu, Jungtinės Karalystės paraiška įregistruoti pavadinimą „Traditional Welsh Perry“ paskelbta Europos Sąjungos oficialiajame leidinyje
                   (2);

               (2)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Traditional Welsh Perry“ turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Įregistruojamas pavadinimas „Traditional Welsh Perry“ (SGN).
   Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.8 klasei „Kiti Sutarties I priede išvardyti produktai (prieskoniai ir kt.)“, pavadinimas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. gegužės 17 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  OL C 29, 2017 1 28, p. 32.

      (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).


title: 2016 m. vasario 9 d. Komisijos įgyvendinimo reglamentas (ES) 2016/234, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Salam de Sibiu (SGN)]

text:
19.2.2016

               LT

               Europos Sąjungos oficialusis leidinys

               L 44/6

         KOMISIJOS ĮGYVENDINIMO REGLAMENTAS (ES) 2016/234
   2016 m. vasario 9 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Salam de Sibiu (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remiantis Reglamento (ES) Nr. 1151/2012 50 straipsnio 2 dalies a punktu, Rumunijos paraiška įregistruoti pavadinimą „Salam de Sibiu“ paskelbta Europos Sąjungos oficialiajame leidinyje
                   (2);

               (2)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Salam de Sibiu“ turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Įregistruojamas pavadinimas „Salam de Sibiu“ (SGN).
   Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.2 klasei „Mėsos produktai (virti, sūdyti, rūkyti ir kt.)“, pavadinimas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. vasario 9 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  OL C 329, 2015 10 6, p. 20.

      (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).


title: 2014 m. rugpjūčio 19 d. Komisijos įgyvendinimo reglamentas (ES) Nr. 903/2014, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
20.8.2014

               LT

               Europos Sąjungos oficialusis leidinys

               L 245/3

         KOMISIJOS ĮGYVENDINIMO REGLAMENTAS (ES) Nr. 903/2014
   2014 m. rugpjūčio 19 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. rugpjūčio 19 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0707 00 05

                  TR

                  81,4

                  ZZ

                  81,4

                  0709 93 10

                  TR

                  102,8

                  ZZ

                  102,8

                  0805 50 10

                  AR

                  151,4

                  TR

                  82,0

                  UY

                  157,6

                  ZA

                  133,7

                  ZZ

                  131,2

                  0806 10 10

                  BR

                  182,9

                  EG

                  207,9

                  MA

                  170,3

                  TR

                  147,0

                  ZZ

                  177,0

                  0808 10 80

                  AR

                  124,0

                  BR

                  84,2

                  CL

                  102,1

                  CN

                  120,3

                  NZ

                  135,2

                  PE

                  21,0

                  US

                  131,1

                  ZA

                  116,4

                  ZZ

                  104,3

                  0808 30 90

                  AR

                  35,0

                  CL

                  65,8

                  TR

                  132,8

                  ZA

                  90,0

                  ZZ

                  80,9

                  0809 30

                  MK

                  67,1

                  TR

                  126,2

                  ZZ

                  96,7

                  0809 40 05

                  BA

                  41,0

                  ZA

                  207,0

                  ZZ

                  124,0

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2014 m. vasario 4 d. Komisijos įgyvendinimo reglamentas (ES) Nr. 102/2014, kuriuo iš dalies keičiamas Tarybos reglamentas (EB) Nr. 872/2004 dėl papildomų ribojančių priemonių Liberijai

text:
5.2.2014

               LT

               Europos Sąjungos oficialusis leidinys

               L 34/4

      KOMISIJOS ĮGYVENDINIMO REGLAMENTAS (ES) Nr. 102/2014
   2014 m. vasario 4 d.
   kuriuo iš dalies keičiamas Tarybos reglamentas (EB) Nr. 872/2004 dėl papildomų ribojančių priemonių Liberijai
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. balandžio 29 d. Tarybos reglamentą (EB) Nr. 872/2004 dėl papildomų ribojančių priemonių Liberijai (1), ypač į jo 11 straipsnio a punktą,
   kadangi:

               (1)

               Reglamento (EB) Nr. 872/2004 I priede nurodyti fiziniai ir juridiniai asmenys, organai ir subjektai, kurių lėšos ir ekonominiai ištekliai pagal tą reglamentą yra įšaldomi;

               (2)

               2013 m. gruodžio 23 d. Jungtinių Tautų Saugumo Tarybos sankcijų komitetas, įsteigtas pagal Rezoliuciją 1521 (2003) dėl Liberijos, nusprendė išbraukti vieną asmenį iš asmenų, grupių ir subjektų, kuriems turėtų būti taikomas lėšų ir ekonominių išteklių įšaldymas, sąrašo;

               (3)

               todėl I priedas turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 872/2004 I priedas iš dalies keičiamas taip, kaip nurodyta šio reglamento priede.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas pagal Sutartis privalomas visas ir tiesiogiai taikomas valstybėse narėse.
      Priimta Briuselyje 2014 m. vasario 4 d.

            Komisijos vardu Pirmininko pavedimu

            Užsienio politikos priemonių tarnybos vadovas

      (1)  OL L 162, 2004 4 30, p. 32.

      PRIEDAS
      Reglamento (EB) Nr. 872/2004 I priedas iš dalies keičiamas taip:
      išbraukiamas šis įrašas:

         „Benoni Urey. Gimimo data: 1957.6.22. Pasai: a) Liberijos diplomatinis pasas: D-00148399, b) Jūreivio pasas: D/002356. Kita informacija: buvęs Jūreivystės reikalų komisaras.“.